Lisènsi Creative Commons iku sawetara lisènsi hak cipta sing dibabar ing tanggal 16 Desember 2002 déning Creative Commons, sawijining parusahan nirlaba Amérika Sarékat sing diadegaké ing taun 2001. Akèh ing antara lisènsi-lisènsi kasebut, utamané lisènsi original, sing mènèhi "hak dhasar" [1], kayata hak kanggo ndhistribusèkaké karya mawa hak cipta tanpa pangowahan, tanpa biaya. Sawetara lisènsi sing luwih anyar ora mènèhi hak kasebut. Lisènsi Creative Commons wektu iki sumadya jroning 34 yurisdiksi sing béda-béda ing saindhenging dony, lan sanga liyané jroning tahap pangembangan [2].